ઓગસ્ટ ૧૦
૧૦ ઓગસ્ટનો દિવસ ગ્રેગોરીયન પંચાંગ મુજબ વર્ષનો ૨૨૨મો (લિપ વર્ષ દરમ્યાન ૨૨૩મો) દિવસ છે. આ દિવસ પછી વર્ષ પુરું થવામાં ૧૪૩ દિવસ બાકી રહે છે.

મહત્વની ઘટનાઓ
 ૧૬૭૫ – લંડન ખાતે રોયલ ગ્રીનવિચ વેધશાળાનું ખાતમુહૂર્ત કરાયું.
 ૧૭૪૧ – ત્રાવણકોરના રાજા માર્થાન્ડા વર્માએ કોલાચેલના યુદ્ધમાં ડચ ઇસ્ટ ઇન્ડિયા કંપનીને હરાવી ભારતમાં ડચ સંસ્થાનવાદી શાસનનો અસરકારક રીતે અંત આણ્યો.
 ૧૮૪૬ – વૈજ્ઞાનિક "જેમ્સ સ્મિથસન" દ્વારા પાંચ લાખ ડોલરનું દાન મળ્યા પછી, અમેરિકન કોંગ્રેસ દ્વારા "સ્મિથસોનિયન ઇન્સ્ટિટ્યુટ'ની સ્થાપનાની ઘોષણા કરાઇ.
 ૧૮૯૭ – જર્મન રસાયણશાસ્ત્રી ફેલિક્સ હોફમેન એસ્પિરિનના સંશ્લેષણની સુધારેલી રીત શોધી કાઢી.
 ૨૦૦૩ – યુનાઇટેડ કિંગડમનાં "કેન્ટ" પરગણામાં અત્યાર સુધીનું યુનાઇટેડ કિંગડમનું ઉંચામાં ઉંચું તાપમાન, ૩૮.૫°સે.(૧૦૧.૩°ફે.) નોંધાયું. યુનાઇટેડ કિંગડમમાં પ્રથમ વખત ૧૦૦°ફે. કરતાં ઉંચું તાપમાન નોંધાયું.

જન્મ
 ૧૭૫૫ – નારાયણ રાવ, મરાઠા સામ્રાજ્યના પાંચમા પેશવા (અ. ૧૭૭૩)
 ૧૮૫૩ – ઇચ્છારામ દેસાઈ, ગુજરાતી લેખક, સંપાદક, અનુવાદક અને પત્રકાર (અ. ૧૯૧૨)
 ૧૮૬૦ – વિષ્ણુ નારાયણ ભાટખંડે, ભારતીય ગાયક અને સંગીતશાસ્ત્રી (અ. ૧૯૩૬)
 ૧૮૯૪ – વી. વી. ગીરી, ભારતીય વકીલ અને રાજકારણી, ભારતના ૪થા રાષ્ટ્રપતિ (અ. ૧૯૮૦)
 ૧૯૩૮ – જયંત મેઘાણી, સંપાદક, અનુવાદક અને પુસ્તક વિક્રેતા, ઝવેરચંદ મેઘાણીના દ્વિતીય પુત્ર (અ. ૨૦૨૦)
 ૧૯૪૫ – વિજય શાસ્ત્રી, ગુજરાતીના ટૂંકી વાર્તા લેખક, નવલકથાકાર, વિવેચક અને અનુવાદક
 ૧૯૬૨ – દેવાંગ મહેતા, માહિતી તકનીકીના સલાહકાર (અ. ૨૦૦૧)
 ૧૯૬૩ – ફૂલનદેવી, ભારતની ચંબલખીણની ડાકુરાણી. (અ. ૨૦૦૧)

અવસાન
 ૧૯૬૮ – રાવજી પટેલ, આધુનિક યુગના ગુજરાતી કવિ, વાર્તાકાર અને નવલકથાકાર (જ. ૧૯૩૯)
 ૨૦૧૨ – સુરેશ દલાલ, ગુજરાતી ભાષાના કવિ, નિબંધકાર, બાળસાહિત્યકાર અને સંપાદક (જ. ૧૯૩૨)
 ૨૦૧૭ – રૂથ ફાઉ, પાકિસ્તાનની મધર ટેરેસા તરીકે ઓળખાતા જર્મન-પાકિસ્તાની ખ્રિસ્તી સાધ્વી અને ડૉક્ટર. (જ.૧૯૨૯)

તહેવારો અને ઉજવણીઓ
 આંતરાષ્ટ્રીય બાયોડિઝલ દિવસ

બાહ્ય કડીઓ
 બી.બી.સી.(BBC): આજનો દિવસ

ઓગસ્ટ